Google Pixel 3a, Samsung Galaxy S10e और OnePlus 6T में कौन बेहतर?  
Pixel 3a हैंडसेट में 4 जीबी रैम व 64 जीबी स्टोरेज दी गई है
OnePlus 6T में डुअल रियर कैमरा सेटअप है 
भारत में Samsung Galaxy S10e की कीमत 55,900 रुपये
गूगल आई/ओ 2019 (Google I/O 2019) कीनोट इवेंट के दौरान गूगल ने पिक्सल 3ए (Pixel 3a) और पिक्सल 3ए एक्सएल (Pixel 3a XL) स्मार्टफोन को लॉन्च किया है। ये स्मार्टफोन स्नैपड्रैगन 670 प्रोसेसर, 4 जीबी रैम और सिंगल 12.2 मेगापिक्सल डुअल-पिक्सल रियर सेंसर और लेटेस्ट एंड्रॉयड पाई (Android Pie) सॉफ्टवेयर से लैस हैं। गूगल पिक्सल 3ए (Pixel 3a) को भारत में 39,999 रुपये में बेचा जाएगा और इस प्राइस सेगमेंट में यह वनप्लस 6टी (OnePlus 6T) और सैमसंग गैलेक्सी एस10ई (Samsung Galaxy S10e) को टक्कर देगा।
ई-कॉमर्स साइट अमेज़न (Amazon) पर OnePlus 6T को अभी कम कीमत पर लिस्ट किया गया है। इस साल फरवरी में Galaxy S10e से पर्दा उठाया गया था और यह सैमसंग गैलेक्सी एस10 सीरीज़ में सबसे किफायती वेरिएंट है। हमने आपकी सुविधा के लिए गूगल पिक्स 3ए की तुलना OnePlus 6T और Samsung Galaxy S10e से की है। हमारा मकसद यह जानना था कि इन दोनों फोन की तुलना में  Google Pixel 3a  में कितना दम है।

गूगल पिक्सल 3ए के 4 जीबी रैम/ 64 जीबी स्टोरेज वेरिएंट को भारत में 39,999 रुपये में बेचा जाएगा। Pixel 3a को भारत में 15 मई को रिलीज किया जाएगा। लेकिन Flipkart पर इसकी प्री-बुकिंग 8 मई को दोपहर साढ़े 12 बजे शुरू होगी। स्मार्टफोन क्लियरली व्हाइट, जस्ट ब्लैक रंग में उपलब्ध कराया जाएगा। भारतीय ग्राहकों को 3 महीने का यूट्यूब म्यूज़िक प्रीमियम सब्सक्रिप्शन फ्री मिलेगा अगर वह 30 सितंबर से पहले पिक्सल 3ए को एक्टिवेट कर लेते हैं तो।

Amazon.in पर अभी वनप्लस 6टी (OnePlus 6T) का 8 जीबी रैम और 128 जीबी स्टोरेज वेरिएंट 32,999 रुपये और 8 जीबी रैम/256 जीबी स्टोरेज वेरिएंट 36,999 रुपये में मिल रहा है। वहीं, इसका मैक्लेरन एडिशन 46,999 रुपये में मिल रहा है। वहीं, दूसरी ओर OnePlus.in पर OnePlus 6T का 6 जीबी रैम और 128 जीबी स्टोरेज वेरिएंट 37,999 रुपये, 8 जीबी रैम और 128 जीबी स्टोरेज वेरिएंट 41,999 रुपये और 8 जीबी रैम/256 जीबी स्टोरेज वेरिएंट 45,999 रुपये में मिल रहा है।
भारत में सैमसंग गैलेक्सी एस10ई के 6 जीबी रैम/ 128 जीबी स्टोरेज मॉडल को 55,900 रुपये में बेचा जाता है। यह प्रिज़्म ब्लैक और प्रिज़्म व्हाइट रंग में उपलब्ध होगा। यह फोन सैमसंग की आधिकारिक साइट, अमेज़न, पेटीएम मॉल, फ्लिपकार्ट, टाटा क्लिक और चुनिंदा ऑफलाइन स्टोर पर बेचा जाता है।

सिंगल-सिम (नैनो) वाले पिक्सल 3ए में 5.6 इंच का फुल-एचडी+ (1080x2220 पिक्सल) जीओलेड डिस्प्ले है। इसका आस्पेक्ट रेशियो 18.5:9 है। यह लेटेस्ट एंड्रॉयड पाई पर चलता है। लेकिन भारत में इसका डुअल सिम वेरिएंट आएगा। डिवाइस एयरटेल व रिलायंस जियो के ई-सिम को सपोर्ट करते हैं। डुअल-सिम वाले सैमसंग गैलेक्सी एस10ई में 5.8 इंच का फुल-एचडी+ फ्लैट डायनमिक एमोलेड इनफिनिटी ओ डिस्प्ले है। लेकिन इसकी पिक्सल डेनसिटी 522 पीपीआई है। यह स्मार्टफोन एंड्रॉयड पाई पर आधारित वन यूआई पर चलता है। डुअल-सिम OnePlus 6T एंड्रॉयड 9.0 पाई पर आधारित ऑक्सीजन ओएस पर चलेगा। इसमें 6.41 इंच का फुल-एचडी+ (1080x2340 पिक्सल) एमोलेड डिस्प्ले है। इसका आस्पेक्ट रेशियो 19.5:9 है। डिस्प्ले पर कॉर्निंग गोरिल्ला ग्लास 6 की प्रोटेक्शन है।

Pixel 3a स्मार्टफोन स्नैपड्रैगन 670 प्रोसेसर के साथ आता है। Pixel 3a हैंडसेट में 4 जीबी रैम व 64 जीबी स्टोरेज दी गई है। वनप्लस 6टी में ऑक्टा-कोर क्वालकॉम स्नैपड्रैगन 845 प्रोसेसर का इस्तेमाल हुआ है। जुगलबंदी के लिए 10 जीबी तक रैम और 256 जीबी तक स्टोरेज है। Galaxy S10e में 8एनएम ऑक्टा-कोर सैमसंग एक्सीनॉस 9820 प्रोसेसर के साथ 8 जीबी तक रैम है। Google Pixel 3a में स्टोरेज को बढ़ाने के लिए माइक्रोएसडी कार्ड सपोर्ट शामिल नहीं है अन्य दोनों स्मार्टफोन में आपको यह विकल्प मिल जाएगा।
Google Pixel 3a में पिछले हिस्से पर 12.2 मेगापिक्सल का डुअल-पिक्सल Sony IMX363 सेंसर है। यह ऑप्टिकल इमेज स्टेबलाइज़ेशन, इलेक्ट्रॉनिक स्टेबलाइज़ेशन और एफ/ 1.8 अपर्चर से लैस है। Pixel 3a सीरीज़ के दोनों ही स्मार्टफोन नाइट साइट लो-लाइट फोटोग्राफी फीचर को सपोर्ट करते हैं। फोन में एचडीआर+, पोर्ट्रेट मोड, सुपर रेस ज़ूम और टॉप शॉट जैसे कैमरा फीचर हैं। फ्रंट पैनल पर Google ने एफ/ 2.0 अपर्चर वाला 8 मेगापिक्सल का सेंसर दिया है। ये सेंसर 84 डिग्री फील्ड ऑफ व्यू से लैस हैं।
OnePlus 6T में डुअल रियर कैमरा सेटअप है। प्राइमी सेंसर 16 मेगापिक्सल का है। यह Sony IMX519 सेंसर है जिसका अपर्चर एफ/1.7 है। इसके साथ जुगलंबदी में 20 मेगापिक्सल का Sony IMX376K सेंसर दिया गया है। इसका भी अपर्चर एफ/1.7 है। OnePlus 6T का फ्रंट कैमरा 16 मेगापिक्सल का है जो एफ/2.0 अपर्चर से लैस है।
Samsung Galaxy S10e में डुअल रियर कैमरा सेटअप है। प्राइमरी सेंसर 12 मेगापिक्सल का है और सेकेंडरी सेंसर 16 मेगापिक्सल का। सेटअप 0.5x ऑप्टिकल ज़ूम और 8x डिजिटल ज़ूम को सपोर्ट करता है। सेल्फी और वीडियो कॉलिंग के लिए गैलेक्सी एस10ई में 10 मेगापिक्सल का फ्रंट कैमरा दिया गया है जो अपर्चर एफ/1.9 से लैस है।
Pixel 3a में कंपनी ने 3,000 एमएएच की बैटरी दी है। इसके बारे में 12 घंटे के वीडियो प्लेबैक टाइम का दावा है। ये 18 वॉट के फार्स्ट चार्जर के साथ आते हैं। OnePlus 6T फोन में 3,700 एमएएच की बैटरी है जो फास्ट चार्जिंग को सपोर्ट करती है। वहीं, Samsung Galaxy S10e हैंडसेट की बैटरी 3,100 एमएएच की है।
OnePlus 6T का वज़न 185 ग्राम है, Samsung Galaxy S10e में 150 ग्राम है तो वहीं Pixel 3a का वज़न 147 ग्राम है। Pixel 3a का डाइमेंशन 151.3x70.1x8.2 मिलीमीटर है, वनप्लस 6टी का डाइमेंशन 157.5x74.8x8.2 मिलीमीटर है तो वहीं Samsung Galaxy S10e हैंडसेट का डाइमेंशन 142.2x69.9x7.9 मिलीमीटर है।
Galaxy S10e और Pixel 3a में 3.5 मिलीमीटर ऑडियो जैक मिलेगा लेकिन OnePlus 6T में ऑडियो जैक सपोर्ट नहीं है।  OnePlus 6T में इन-डिस्प्ले फिंगरप्रिंट सेंसर दिया गया है वहीं Galaxy S10e में पावर बटन में सेंसर दिया गया है और Pixel 3a के पिछले हिस्से पर फिंगरप्रिंट सेंसर मिलेगा।